<classify> Watu sita wamepoteza maisha huku wengine saba wakijeruhiwa katika ajali iliyohusisha magari mawaili magari iliyotokea Jumatatu majira ys 1:30 jioni katika eneo la Msata, wilayani Bagamoyo.Kamanda wa Polisi Mkoa wa Pwani , Kamishna Msaidizi wa Polisi , Wankyo Nyigesa alithibitisha kutokea kwa ajali hiyo na kueleza kuwa gari ya abiria aina ya Toyota Coaster yenye nambari T.124 DHW iliyokuwa ikitokea Mkata kuelekea Dar es Salaam kuligonga kwa nyuma lori lilokuwa limeegeshwa pembeni ya barabara kutokana na kuwa na hitilafu bovu. Kwa mujibu wa Kamanda Nyigesa waliofariki ni wanaume watano wenye umri kati ya miaka 30 na 40 pamoja na mtoto mdogo wa kike, ambao wote walifariki papo hapo, Miili ya marehemu imehifadhiwa katika Hospitali ya Wilaya ya Bagamoyo na kazi ya kutambua miili ya marehemu hao inaendelea.Kamanda Nyingesa aliongeza majeruhi saba wa ajali hiyo walikimbizwa katika zahanati ya Jeshi la Wananchi JWTZ iliyopo katika cha kijiji cha Kihangaiko na wengine katika kituo cha afya Lugoba , Chalinze, kwa ajili ya matibabu.Aidha aliongeza kuwa sababu ya ajali hiyo ni uzembe wa dereva wa gari ya abiria, ambaye mara baada ya kutokea kwa ajali hiyo alitoroka na kutokomea kusikojulikana.  <topic>: KITAIFA 